CELEX: C2009/130A/01
Language: da
Date: 2009-06-09 00:00:00
Title: Indkaldelse af ansøgninger — Direktør for protokol og besøg (lønklasse AD 14 eller AD 15)

9.6.2009   
            
            
               DA
            
            
               Den Europæiske Unions Tidende
            
            
               CA 130/1
            
         Indkaldelse af ansøgninger
   Direktør for protokol og besøg (lønklasse AD 14 eller AD 15)
   (2009/C 130 A/01)
   Stillingen som direktør for protokol og besøg (lønklasse AD 14 eller AD 15) ved De Europæiske Fællesskabers Domstol vil snarest blive ledig til besættelse. Stillingen besættes i henhold til artikel 29, stk. 2, i vedtægten for tjenestemænd i De Europæiske Fællesskaber.
   Stillingsbeskrivelse
   Indehaveren af stillingen er direkte underordnet justitssekretæren og har til opgave at lede direktoratet for protokol og besøg, hvis aktiviteter vedkommende iværksætter og koordinerer.
   Direktøren for protokol og besøg skal udøve funktionerne som chef for Domstolens protokol og skal i denne henseende overvåge organiseringen af højtstående personers officielle besøg ved Domstolen samt organiseringen af højtidelige retsmøder og andre officielle begivenheder.
   Direktøren er ligeledes ansvarlig for besøgstjenesten, hvilket indebærer:
   
               —
            
            
               forberedelsen af studie- og informationsbesøg (ca. 15 000 besøgende om året)
            
         
               —
            
            
               organisering af møder ved Domstolen med de nationale dommere.
            
         Direktøren for protokol og besøg skal især sikre en god personaleforvaltning i direktoratet, navnlig skal han fremme personalets motivation, uddannelse og tilpasning til tjenestens krav. Direktøren skal ligeledes forbedre direktoratets arbejdsmetoder samt søge en optimal anvendelse af de midler og redskaber, der er til rådighed. Endelig skal vedkommende som anvisningsberettiget sikre en god forvaltning af de finansielle midler, der er til rådighed.
   Kvalifikationer og eksamensbeviser
   
               —
            
            
               Afsluttet universitetsuddannelse med tilhørende eksamensbevis
            
         
               —
            
            
               Væsentlige kundskaber og faglig erfaring på de områder, som direktoratet beskæftiger sig med
            
         
               —
            
            
               Evne til at lede en administrativ enhed
            
         
               —
            
            
               Godt kendskab til fransk og engelsk.
            
         Indgivelse af ansøgninger
   Ansøgninger til denne stilling kan kun sendes til Domstolen pr. e-mail til følgende adresse: DIR-PV-CURIA@curia.europa.eu og skal være Domstolen i hænde senest den 27. juni 2009, kl. 13.00. Ansøgningen vedlægges et detaljeret curriculum vitæ og alle andre relevante dokumenter.